
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 17. oktobra noteikumos Nr. 593 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ņemot vērā Eiropas Savienības kohēzijas politikas programmā 2021.–2027. gadam rosinātās finansējuma pārdales, atļaut Centrālajai finanšu un līgumu aģentūrai pirms pozitīva Eiropas Komisijas lēmuma saņemšanas par grozījumiem Eiropas Savienības kohēzijas politikas programmā 2021.–2027. gadam izsludināt projektu iesniegumu atlasi par Ministru kabineta 2023. gada 17. oktobra noteikumu Nr. 593 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi" 15.2.2. apakšpunktā minēto Taisnīgas pārkārtošanās fonda finansējumu (17 935 905 euro), veikt iesniegto projektu iesniegumu vērtēšanu un apstiprināšanu un pēc pozitīva Eiropas Komisijas lēmuma saņemšanas par grozījumiem Eiropas Savienības kohēzijas politikas programmā 2021.–2027. gadam slēgt ar finansējuma saņēmējiem vienošanās vai līgumus par projektu īstenošanu.
· 4. Pieņemt zināšanai, ka Viedās administrācijas un reģionālās attīstības ministrija grozījumus Ministru kabineta 2024. gada 23. janvāra noteikumos Nr. 65 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.6. pasākuma "Bezemisiju transportlīdzekļu izmantošanas veicināšana pašvaldībās" īstenošanas noteikumi" sagatavos kopā ar citiem būtiskiem grozījumiem šajā normatīvajā aktā. Grozījumi minētajos noteikumos nepieciešami, lai samazinātu 6.1.1.6. pasākuma "Bezemisiju transportlīdzekļu izmantošanas veicināšana pašvaldībās" Taisnīgas pārkārtošanās fonda finansējumu par 14 699 218 euro, pārdalot to 6.1.1.3. pasākumam "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" un nosakot, ka 6.1.1.6. pasākuma kopējais finansējums turpmāk būs 7 623 639 euro, tai skaitā Taisnīgas pārkārtošanās fonda finansējums – 6 480 093 euro un nacionālais finansējums (pašvaldību finansējums) – 1 143 546 euro.

